These Are the Days of Our Lives
These Are the Days of Our Lives je singl britanske rock grupe Queen. Pjesmu je napisao bubnjar Roger Taylor a nalazi se kao osma pjesma na albumu Innuendo iz 1991. godine. Aranžman za klavijature su napravila sva četvorice članova benda u studiju dok je aranžman za konga udaraljke djelo njihovog producenta Davida Richardsa (iako je to u video spotu oponašao Roger Taylor). Pjesma je izdana kao singl u SAD-u na Freddijev 45. rođendan (5. septembra 1991. godine), a u Velikoj Britaniji tri mjeseca kasnije 9. decembra. Singl je debitovao na 1 mjestu UK top-liste singlova gdje se zadržao 5 sedmica. Pjesma je dobila britansku nagradu za Najbolji singl u 1992. godini. 1992. godine na Freddie Mercury Tribute Concertu pjesmu su izveli George Michael i Lisa Stansfield. 1999. godine objavljena je na kompilaciji Greatest Hits III.